Okresná prokuratúra Košice I 
Mojmírova 5, 041 47 Košice 1 	

Sp. zn. : 3 Pv 42/14/8802	Košice I, 23.12.2014
EEČ : 2-63-417-2014

U Z N E S E N I E

Trestná vec:	obvinený XXXXX 
Prečin:	Neodvedenie dane a poistného podľa § 277 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Košice I
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
1./ ako podnikateľský subjekt XXXXX XXXXX-TAB, s miestom podnikania ŽXXXXX, XXXXX, IČO: XXXXX za obdobie mesiacov 02/2012-10/2012, 12/2012-09/2013 neodviedol v stanovenej lehote splatnosti zrazené poistné za svojich zamestnancov prihlásených na sociálne poistenie v Sociálnej poisťovni, pobočka XXXXX, Festivalové námestie č. 1 aj napriek tomu, že poistné zrazil z vymeriavacieho základu zamestnancov, čím takto  svojim konaním spôsobil Sociálnej poisťovni a.s. pobočka XXXXX škodu vo výške 1.115,74,-€, 
1./ ako podnikateľský subjekt XXXXX XXXXX-XXXXX, s miestom podnikania ŽXXXXX, XXXXX, IČO: 14390736 za obdobie mesiacov 02/2012-10/2012, 12/2012-09/2013 nezaplatil v stanovenej lehote splatnosti zrazené poistné za svojich zamestnancov prihlásených na sociálne poistenie v Sociálnej poisťovni, pobočka XXXXX, Festivalové námestie č. 1 aj napriek tomu, že mal prostriedky na úhradu poistného zrazeného z vymeriavacieho základu zamestnancov, čím takto  svojim konaním spôsobil Sociálnej poisťovni a.s. pobočka XXXXX škodu vo výške 2.991,90,-€, 

lebo zanikla trestnosť činu

Odôvodnenie:
Uznesením vyšetrovateľa Okresného riaditeľstva PZ, Odboru kriminálnej polície XXXXX, sp. zn. ORP- 2445/7-OEK-KE-2014 z 08.10.2014 bolo podľa § 206 ods. 1 Trestného poriadku vznesené obvinenie XXXXX za prečin neodvedenia dane  a poistného  podľa  § 277 ods. 1 Trestného zákona a prečin nezaplatenia dane  a poistného podľa § 278 ods. 1 Trestného zákona, na tom skutkovom základe, ako je to uvedené vo výrokovej časti tohto uznesenia.

	Výsluchom XXXXX  - splnomocnenej zástupkyne Sociálnej poisťovne a.s. pobočka XXXXX, bola objektivizovaná výšku neuhradeného poistného, kde voči obvinenému evidovali neuhradené poistné za zamestnancov prihlásených do Sociálnej poisťovne za obdobie 02//2012-10/2012, 12/2012-09/2013 v celkovej výške 1.1153,74,-€. Obvinený mal taktiež neuhradené poistné ako zamestnávateľ za obdobie 02/2012-10/2012, 12/2012-09/2013,v celkovej výške 2.991,90,-€.  

	 Pri svojom ďalšom výsluchu dňa 27.11.2014 poškodená uviedla, že obvinený dňa  30.06.2014 uhradil do pokladne Sociálnej poisťovne pobočka XXXXX neuhradené poistné vo výške 1.089,51,-€ a to za obdobie 04-12/2012, 7-9/2013.               V exekučnom konaní bolo vymožené nezaplatené poistné za obdobie 06/2013                  a 08/2013 vo výške 467,16,-€ a za obdobie 07/2013 vo výške 239,88,-€. Týmto došlo k zníženiu neodvedeného poistného za zamestnancov na sumu 923,70,-€                         a nezaplateného poistného na sumu 2.476,90,-€. V priebehu ďalšieho exekučného konania došlo k čiastočnej úhrade vo výške 84,30,-€.
	Následne obvinený dňa 03.11.2014 dodatočne uhradil zostávajúce dlžné čiastky za zamestnancov za zvyšné obdobia vo výške 923,70,-€ a za zamestnávateľa vo výške 2.476,90,-€ do pokladne Sociálnej poisťovne, pobočka XXXXX.  Týmto došlo k úhrade celej sumy neodvedeného a nezaplateného poistného.

	V prípravnom konaní boli zabezpečené podklady k znaleckému skúmaniu a do konania bol pribratý znalec z odboru Ekonómia a manažment, odvetvie Účtovníctvo                     a daňovníctvo, kde zo záverov znaleckého posudku bolo zistené, že podnikateľský subjekt XXXXX XXXXX-TAB, s miestom podnikania XXXXX XXXXX, IČO: XXXXX za obdobie mesiacov 02/2012-10/2012, 12/2012-09/2013 neodviedol mohla uhradiť poistné a príspevky vykázané a podľa zákona zrazené poistné za zamestnancov prihlásených na sociálne poistenie v Sociálnej poisťovni vo výške 1.115,74,-€, a taktiež mal dostatok prostriedkov na zaplatenie odvodov do sociálnej poisťovne ako SZČO za to isté obdobie vo výške 1.089,51,-€.

	Obvinený XXXXX vo svojom výsluchu uviedol, že časť poistného uhradil exekútorke za obdobie 06/2013 a 08/2013 vo výške 467,16,-€ a za obdobie 07/2013 vo výške 239,88,-€. Taktiež dňa 03.12.2014 uhradil poistné za zamestnancov vo výške 923,70,-€ a za zamestnávateľa vo výške 2.476,90,-€. Teda uhradil všetky nedoplatky voči Sociálnej poisťovni za obdobie, za ktoré bolo vedené trestné stíhanie.

	Prečinu neodvedenia dane a poistného  podľa  § 277 ods. 1, Trestného zákona sa dopustí ten, kto v malom rozsahu zadrží a neodvedie určenému príjemcovi splatnú daň, poistné na sociálne poistenie, verejné zdravotné poistenie alebo príspevok na starobné dôchodkové sporenie, ktoré zrazí alebo vyberie podľa  zákona.

	Prečinu nezaplatenia dane a poistného  podľa  § 277 ods. 1, Trestného zákona sa dopustí ten, kto vo väčšom rozsahu nezaplatí splatnú daň, poistné na sociálne poistenie, verejné zdravotné poistenie alebo príspevok na starobné dôchodkové sporenie.

	Podľa § 86 písm. e) Trestného zákona trestnosť prečinu neodvedenia dane      a poistného  podľa  § 277 Trestného zákona zaniká, ak splatná daň a jej príslušenstvo alebo poistné boli dodatočne zaplatené najneskôr v nasledujúci deň po dni, keď sa po  skončení jeho vyšetrovania mohol oboznámiť s jeho výsledkami.

	Podľa § 215 ods. 1 písm. h) Trestného poriadku prokurátor zastaví trestné  stíhanie, ak zanikla trestnosť  činu. 
	
	Vzhľadom k tomu, že uhradením splatného poistného v plnom rozsahu došlo   k zániku trestnosti činu, bolo  potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Marek Rajnič
prokurátor